A) An dosier : Ar baotred :  petra ta int deuet da veza ?    1 : Choari etrezon ha me gand Morvan a Vretiez  2 : Plas an eil hag egile… gand Herve Lossec  3 : Gwazed ha maouezed gand Youn Brennig  4 : An tad distroet ? gand Jean-Yves Broudic  5 : Neus ket ezomm a wazed ken gand A. Guillou  6 : Homo sapiens hag erectus, m-eus aon ! gand Remi Derrien  7 : Paotred al loh gand Yann-Ber ha Fulup  8 : Choaz gand piou ober e vuhez gand F. Madec  9 : Bokedou gwenn ken kaer gand Y.-F.  Kemener    B) Lennegez :  Feurmerien gand Remi Fraboulet  Ar goelan masklet gand Yann Bijer  Tintin Mari hag he nized gand J. C. Miossec    C) Kelaoui :  Gavotenn ar referandom gand Paolig Combot  Va medisin muia-karet gand My Skaouidig  Liou ar Meksik e Gouel ar Filmou Douarnenez 2005  Filmou spagnol e Brest gand Louis Grall  Choariva : pemp bloaz a zo dija ! gand R.Derrien  G. Dalgalian : deski diou yez dar vugale ! J-L Monot  Emglev Bro an  Oriant gand Remi Derrien  War eun ton all gand Fañch Broudig  Kantikou evid ar misionou hag ar pardoniou gand G. Goyat  Nevezentiou war an internet brezoneg  Eun distro war on 50 vloaz    Pennad-digori :    Ar merhed a vez greet toud evito bremañ. Setu da nebeuta ar pez no-devez ket mez da lavared teodou zo. Red anzao int bet chomet war-lerh e-pad keid-all. Hag emaint atao, e kalz broiou. Ha zoken dre amañ, war dachennou zo : hini o goprou na pa vefe ken, kement  ha me-neus ranket nevez zo choaz ar Parlamant voti eul lezenn all, dezo da helloud kaoud a-benn… pemp bloaz, sañset, kerkoulz gonidegez hag ar wazed. Da nebeuta, eo bet cheñchet eun tamm mad buhez ar merhed, abaoe eun hanter-kant vloaz bennag, lakom. Hag arabad hirio mond da gonta na da skriva sotoniou diwar o fenn.    Gand se avad, ar baotred eo deuet o buhez da jeñch kerkoulz all. Eur paotr, forz pehini ve e stad, e vicher hag e oad, nhell ken beza an ozah eo bet e-pad kantvejou. Neo ken ar  mestr nemetañ en ti, nag evid dispign arhant an tiegez, na memez evid rei e ano de vugale. Labourad e diavêz a ra hirio e wreg kement ha ma ra. Gweled a ra kement a dud hag eñ. Muioh a gargou he-deus a-wechou evid ne-neus. Ha men em blij ken er gêr, ha daoust ma ne vez morse êz eur seurt tra, e hell hi mond kuit ha dispartia.    Petra ta eo deuet ar baotred da veza, gand se ? Petra ar paotr hirio, e penn kenta ar henta kantved warn-ugent ? eur pried ? eur gwaz ? eur mignon ? eur hamarad ? eun  amourouz ? eur merhetaer ? Hirio, muioh evid biskoaz moarvad, neus ket eur stumm nemetken deur paotr ha deur plah da veza / da veva an eil gand egile. Ha kement-mañ adaleg ma vezont krennarded : neus nemed gweled ar re yaouank o tond er-mêz deuz al lise pe o pourmen e kêr. Hirio den neo red dezañ tremen dirag an Aotrou Person na zoken dirag an Aotrou Mêr.    Petra beza paotr ? Arabad, barz an afer, ankounachaad an tad. Mab e dad eo kement paotr a zo, etre douja dezañ hag ober e benn-kleiz.  Med pa deu dezañ an oad da veza tad de dro, e hell ar paotr chom etre daou : ne vez ket preset hirio da gaoud bugale, hag aon a ra dezañ a-wechou soñjal e hellfe beza tad. Gwir eo, kement-mañ neo tamm evel beza mamm evid eur vaouez. Ouspenn-ze, no-deus ket an tadou a-hirio ar memez darempred gand o bugale hag an tadou a-wechall.    Ar skridou on-eus dastumet evid dosier ar miz-mañ, eo war eun ton skañv pe skañvoh an hini eo bet savet lod anezo, gand eun tamm fent a-wechou. Keñveria a reer, e  meur a vod, an doare ma oa kont neus ket keit-se zo choaz gand an hini a-vremañ. Goulennet on-eus digand eur sosiologourez ha digand eur bredelfennour (deoh da houzoud e heller ober gand ar ger-mañ evid psychanalyste) displega pehini ar zell o-deus war ze.    Eur cheñchamant all a zo er bed a-vremañ, daoust ma vez choaz tud hag a vez heug : en em guzad ne ra ken daou baotr o veva asamblez. Hirio e vez digemeret muioh-mui ar baotreterien evel tud normal. Pa zo brezonegerien euz meur a hini  anezo, on-eus bet choant da gompren, ha da rei da gompren, penaoz e hellont beza euruz heb kaoud mez.